ทรูเลือกไทยพาณิชย์เป็นที่ปรึกษาลงทุน3จี
ทรูฯ เลือก ไทยพาณิชย์ เป็นที่ปรึกษาทางการเงินหลักลงทุน 3G ดูแลครบวงจร
25 ส.ค. 2553

ทรูฯ เลือก ไทยพาณิชย์ เป็นที่ปรึกษาทางการเงินหลักลงทุน 3G ดูแลครบวงจร 
นายวิชิต สุรพงษ์ชัย ประธานกรรมการบริหาร ธนาคารไทยพาณิชย์ เปิดเผยว่า ธนาคารได้ลงนามร่วมกับบริษัท ทรู คอร์ปอเรชั่น โดยจะเป็นที่ปรึกษาทางการเงิน และสนับสนุนทางการเงินครบวงจรในการลงทุนเทคโนโลยี 3G
“ธนาคารเห็นว่าโครงการ 3G จะเป็นประโยชน์ต่อประเทศไทย และเราเชื่อมั่นในศักยภาพของกลุ่มบริษัท ทรู คอร์ปอเรชั่น และกลุ่มผู้บริหารที่จะผลักดันให้โครงการ 3G ประสบความสำเร็จ เป็นผู้นำของธุรกิจโทรคมนาคมของประเทศ” นายวิชิต กล่าว
นายวิชิต เปิดเผยว่า ที่ผ่านมาธนาคารได้ทำงานร่วมกับทรูฯ ได้เรียนรู้ และเข้าใจความต้องการ รวมถึงยุทธศาสตร์ในการทำธุรกิจของลูกค้า ธนาคารจึงเชื่อมั่นในความพร้อม และศักยภาพเชิงธุรกิจ 
นายศุภชัย เจียรวนนท์ กรรมการผู้จัดการใหญ่ และประธานคณะผู้บริหาร บริษัท ทรู คอร์ปอเรชั่น กล่าวว่า การร่วมมือครั้งนี้เพื่อเสริมศักยภาพด้านการเงินให้แข็งแกร่ง พร้อมขับเคลื่อนธุรกิจ และนำเทคโนโลยี 3G      มาพัฒนาต่อยอด สร้างประโยชน์สูงสุดให้กับประชาชน พร้อมผลักดันสังคมไทยให้ก้าวสู่สังคมแห่งการเรียนรู้  เพราะเทคโนโลยี 3G เป็นมากกว่ามือถือ เนื่องจากเป็นอุปกรณ์การสื่อสารที่สามารถเชื่อมต่ออินเทอร์เน็ตความเร็วสูง ที่มีส่วนสำคัญในการกระจายโอกาสให้ประชาชนทั้งประเทศสามารถเข้าถึงความรู้ ข้อมูลข่าวสารได้อย่างทั่วถึง